**Lempolan asukasyhdistyksen säännöt**

**1. Yhdistyksen nimi ja kotipaikka**

**Yhdistyksen nimi on Lempolan asukasyhdistys ry ja sen kotipaikka on Lohja**

**2. Tarkoitus ja toiminnan laatu**

**Yhdistyksen tarkoituksena on edistää ja kehittää Lempolan alueen asukkaiden asumisviihtyvyyttä.**

**Tarkoituksensa toteuttamiseksi yhdistys**

**1. edistää alueellista asukastoimintaa**

**2. selvittää kaikkia asumiseen ja ympäristöön liittyviä kysymyksiä**

**3. vaikuttaa asukkaiden etujen mukaiseen asunto-, ympäristö- ja aluepolitiikan aikaansaamiseen**

**4. harjoittaa neuvontaa asumiseen liittyvissä kysymyksissä**

**5. voi halutessaan liittyä poliittisesti sitoutumattomaan keskusjärjestöön.**

**Yhdistys on poliittisesti sitoutumaton.**

**Toimintansa tukemiseksi yhdistys:**

**1. harjoittaa julkaisutoimintaa**

**2. ottaa vastaan lahjoituksia (mm. kannatusmaksut) ja testamentteja**

**3. Liittymis- ja jäsenmaksu**

**Jäseniltä perittävän liittymismaksun ja vuotuisen jäsenmaksun suuruudesta päättää vuosikokous.**

**4. Hallitus**

**Yhdistyksen asioita hoitaa hallitus, johon kuuluu vuosikokouksessa valitut puheenjohtaja ja 2-8 muuta varsinaista jäsentä sekä 0-8 varajäsentä. Hallituksen toimikausi on vuosikokousten välinen aika.**

**Hallitus on päätösvaltainen kun puheenjohtaja tai varapuheenjohtaja mukaanluettuna paikalla on vähintään puolet hallituksen jäsenistä.**

**Hallitus valitsee keskuudestaan sihteerin, rahastonhoitajan ja muut tarpeelliset toimihenkilöt.**

**Hallitus päättää jäsentensä hyväksymisestä ja erottamisesta, jäsenmaksun kantotavasta ja jäsenten vapauttamisesta jäsenmaksun suorittamisesta.**

**5. Yhdistyksen nimen kirjoittaminen**

**Yhdistyksen nimen kirjoittaa hallituksen puheenjohtaja, varapuheenjohtaja, sihteeri tai rahastonhoitaja, kukin yksin.**

**6. Tilikausi**

**Yhdistyksen tilikausi on kalenterivuosi. Tilinpäätös tilit ja muut siihen liittyvät asiakirjat on esitettävä toiminnantarkastajille kunkin vuoden helmikuun 15. päivään mennessä ja tilintarkastajien on annettava tarkastuskertomuksensa saman helmikuun loppuun mennessä.**

**7. Yhdistyksen kokoukset**

**Yhdistyksen vuosikokous pidetään vuosittain hallituksen määräämänä päivänä tammi-toukokuussa.**

**Vuosikokouksen tehtävä on:**

**1. hyväksyä yhdistyksen edellisen vuoden toimintakertomus**

**2. hyväksyä tilikertomus ja vahvistaa edellisen vuoden tilinpäätös tilivuoden osalta ja käsitellä siihen liittyvä toiminnantarkastajien lausunto**

**3. päättää vastuuvapauden myöntämisestä vastuuvelvollisille**

**4. arvioida asunto-, ympäristö-, ja aluepoliittinen tilanne sekä määritellä niistä aiheutuvat yhdistyksen tehtävät**

**5. hyväksyä yhdistyksen toimintasuunnitelma**

**6. hyväksyä yhdistyksen talousarvio**

**7. valita hallituksen puheenjohtaja ja varapuheenjohtaja**

**8. valita hallituksen muut jäsenet**

**9. päättää yhdistyksen jäsenmaksun suuruudesta**

**10. valitaan yksi tai kaksi toiminnantarkastajaa ja varatoiminnantarkastajaa**

**11. käsitellä muut vuosikokoukselle esitetyt asiat mitkä on jätetty hallitukselle 7 päivää ennen vuosikokousta**

**8. Yhdistyksen kokousten koollekutsuminen**

**Hallituksen on kutsuttava yhdistyksen kokoukset koolle vähintään seitsemän vuorokautta ennen kokousta jäsenille postitetuilla kirjeillä tai sähköpostitse.**

**9. Varojen käyttö yhdistyksen purkautuessa**

**Jos yhdistys purkautuu tai lakkautetaan, sen varat luovutetaan lähikoulun hyväksi.**